**Ministru kabineta noteikumu projekta „Grozījumi Ministru kabineta 2013.gada 8.oktobra noteikumos Nr. 1051 „Zinātniskās izpētes mežu apsaimniekošanas un uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 49.panta trešā daļa un Ministru kabineta 2014.gada 24. marta rīkojums Nr.128 „Par valsts zinātniskās izpētes mežu pārvaldītāju un apsaimniekotāju”  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz grozījumu izdarīšanai Meža likumā valsts zinātniskās izpētes mežu pārvaldītājs un apsaimniekotājs bija Valsts meža dienests (turpmāk – VMD). Saskaņā ar grozījumiem Meža likuma 47.pantā valsts zinātniskās izpētes mežu pārvalde turpmāk ir zinātnisko institūciju reģistrā reģistrētas institūcijas kompetencē, un atbilstoši Ministru kabineta 2014.gada 24. marta rīkojumā Nr.128 „Par valsts zinātniskās izpētes mežu pārvaldītāju un apsaimniekotāju” (turpmāk – rīkojums) noteiktajam valsts zinātniskās izpētes mežu pārvalda Zemkopības ministrijas padotības institūcijas – Latvijas Valsts mežzinātnes institūts „Silava” un Latvijas Lauksaimniecības universitāte. No 2014.gada 1.aprīļa valsts zinātniskās izpētes mežu apsaimniekošana, ievērojot rīkojumā noteikto, būs Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas publiskās aģentūras „Meža pētīšanas stacija” (turpmāk – publiskā aģentūra „Meža pētīšanas stacija”) pārziņā. VMD valsts zinātniskās izpētes mežus turpmāk vairs neapsaimniekos.Tā kā publiskā aģentūra „Meža pētīšanas stacija” darbību ir uzsākusi š.g. 1.aprīlī, nepieciešami grozījumi, lai nodrošināta tās darbībai nepieciešamās tiesiskās vides sakārtošanu.Attiecīgi ir sagatavots noteikumu projekts „Grozījumi Ministru kabineta 2013.gada 30.jūlija noteikumos Nr.449 „Valsts meža dienesta nolikums””, nolikumā svītrojot ar nodoto valsts pārvaldes uzdevumu saistītos VMD pienākumus, uzdevumus un struktūrvienību nosaukumu.Tāpat nepieciešams grozīt arī Ministru kabineta 2013.gada 8.oktobra noteikumus Nr. 1051 „Zinātniskās izpētes mežu apsaimniekošanas un uzraudzības kārtība”, atbilstoši apsaimniekotāja maiņai precizējot tos noteikumu punktus, kuros kā apsaimniekotājs ir noteikts VMD. Lai valsts kā zinātnisko mežu īpašnieks gūtu pārliecību par mežu apsaimniekošanu atbilstoši likumā un noteikumos par zinātniskās izpētes mežu apsaimniekošanu noteiktajam, noteikumos ietverts punkts, kas paredz valsts zinātniskās izpētes mežu apsaimniekošanas plānu un budžetu kārtējam gadam saskaņot ar Zemkopības ministriju. |
| 3. | Projekta izstrādē iesaistītās institūcijas | Latvijas Lauksaimniecības universitāte, Latvijas valsts mežzinātnes institūts „Silava” un Valsts meža dienests |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi izdarīti arī Ministru kabineta 2013.gada 30.jūlija noteikumos Nr.449 „Valsts meža dienesta nolikums”, precizējot VMD funkcijas un uzdevumus, kas saistītas ar valsts zinātniskās izpētes mežu pārvaldi un apsaimniekošanu. Ministru kabineta noteikumi Nr.204 „Grozījumi Ministru kabineta 2013.gada 30.jūlija noteikumos Nr.449 „Valsts meža dienesta nolikums”” ir stājušies spēkā š.g. 25.aprīlī. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Valsts mežzinātnes institūts „Silava”, Latvijas Lauksaimniecības universitāte un publiskā aģentūra „Meža pētīšanas stacija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ievērojot Ministru kabineta 2014.gada 24. marta rīkojumā Nr.128 „Par valsts zinātniskās izpētes mežu pārvaldītāju un apsaimniekotāju” noteikto, Latvijas Valsts mežzinātnes institūts „Silava” un Latvijas Lauksaimniecības universitāte ir izveidojuši publisko aģentūru „Meža pētīšanas stacija”, kuras īpašumā nodota ar valsts zinātniskās izpētes mežu apsaimniekošanu saistītā kustamā manta un nekustamā manta, kā arī tā ir pārņēmusi valsts zinātniskās izpētes mežu apsaimniekošanā iesaistītos VMD darbiniekus, piedāvājot tiem atbilstošu amatu jaunizveidotajā publiskajā aģentūrā. Līdz ar to tiek likvidēta VMD struktūrvienība Meža pētīšanas stacija, kas nodarbojās ar valsts zinātniskās izpētes mežu apsaimniekošanu VMD. |
|  | Cita informācija | Nav. |

*Anotācijas II, III, V un VI sadaļa – projekts šīs jomas neskar.*

Zemkopības ministrs J.Dūklavs

2014.05.14. 11:09

I.Vaite

67027453, Iveta.Vaite@zm.gov.lv